Държавен вестник, бр. 22, 2025 г., стр. 9

БРОЙ  22	
Д Ъ Р Ж А В Е Н  В Е С Т Н И К 	
СТР.  9  
вид, защото Съдът не установи различие от 
това, което експертизата установи – липса 
на 54 броя хартиени бюлетини и на 111 броя 
бюлетини от машинно гласуване според про­
токола на секционната избирателна комисия.
Съдът не получи допълнително изборни 
книжа за следните избирателни секции: 
090200015, 09 Кърджалийски изборен район; 
270700016; 273100115, 273600017, 27 Старозагор­
ски изборен район, 283500103, 28 Търговищки 
изборен район. За тези избирателни секции 
от Централната избирателна комисия бяха 
предоставени становищата на кметовете на 
община Ардино, община Гълъбово, община 
Стара Загора, община Чирпан и община 
Търговище, че изборните книжа на посоче­
ните секции са предадени на Централната 
избирателна комисия и в общинската адми­
нистрация не се съхраняват други изборни 
книжа на тези избирателни секции. За тези 
избирателни секции експертизата установи: 
в секция 090200015, 09 Кърджалийски избо­
рен район – липса на бюлетини от машин­
но гласуване (14 броя според протокола на 
секционната избирателна комисия); в секция 
270700016 – липса на хартиени бюлетини 
(335 броя според протокола на секционната 
избирателна комисия) и на бюлетини от 
машинно гласуване (16 броя според прото­
кола на секционната избирателна комисия); 
в секция 273100115 – липса на хартиени 
бюлетини (145 броя според протокола на 
секционната избирателна комисия); в секция 
273600017 – липса на бюлетини от машин­
но гласуване (99 броя според протокола на 
секционната избирателна комисии) – трите 
секции са от 27 Старозагорски изборен район; 
в секция 283500103, 28 Търговищки изборен 
район – липса на хартиени бюлетини (294 
според протокола на секционната избира­
телна комисия).
Приетата експертиза по задача 1 нало­
жи Съдът да назначи графична експертиза 
със задача да установи дали знаците за 
отбелязване на вота на избирателя върху 
конкретно идентифицирани 287 хартиени 
бюлетини от три избирателни секции – сек­
ция 060800027, 06 Врачански изборен район, 
секция 122400033, 12 Монтана изборен район, 
и секция 152400205, 15 Плевенски изборен 
район, са поставени на всяка от хартиените 
бюлетини от отделен избирател. С опреде­
ление от 6.02.2025 г. Съдът прие заключе­
нието на графичната експертиза, от което 
се установява, че знакът за отбелязване на 
вота на избирателя на 95 хартиени бюлетини 
от секция 060800027, 06 Врачански изборен 
район, на 72 хартиени бюлетини от секция 
122400033, 12 Монтана изборен район, и на 
106 хартиени бюлетини от секция 152400205, 
15 Плевенски изборен район, не е поставен на 
всяка от бюлетините от отделен избирател, а 
знаците са поставени от едно или две лица.
Това наложи Съдът да състави протоко­
ли, съдържащи информация в установения 
табличен вид за тези три избирателни секции, 
в които да отрази, с оглед на резултата от 
графичната експертиза, като недействителни 
съответния брой гласове от хартиени бюлети­
ни, на всяка от които знаците за отбелязване 
на вота на избирателя не са поставени от 
съответния един избирател, а са поставени 
от едно и също лице. Тези протоколи Съдът 
приобщи към доказателствата по делото.
Приетата от Съда експертиза по задача 1 
наложи Съдът да изиска от Централната из­
бирателна комисия информация за началото 
на гласуването, за времето, в което е извър­
шено всяко гласуване, за края на гласуването 
в изборите за народни представители на 
27.10.2024 г. в избирателни секции 090800006, 
090800016 и 090800038 в 09 Кърджалийски 
изборен район и в избирателни секции извън 
страната 321180531 и 321180541.
С цел установяване на твърдените от 
вносителите нарушения на подготовката 
на изборния процес и организацията му в 
деня на избора Съдът изиска от Централ­
ната избирателна комисия: 1) информация 
за избирателните секции, за които е при­
ложимо изключението на чл. 57, ал. 1, т. 34 
ИК; 2) информация за причините и списък 
на избирателните секции, за които не е на­
лице изключението по чл. 57, ал. 1, т. 34 от 
Изборния кодекс, но които не са осъщест­
вили видеонаблюдение в реално време и 
видеозаснемане след обявяване на края на 
изборния ден при преброяване на гласовете 
и съставянето на протокола; 3) протоколи 
на секционни избирателни комисии, предмет 
на експертизата по задача 1 от определе­
нието от 26.11.2024 г. по к.д. № 33/2024 г., с 
приложени дефектни бюлетини от машинно 
гласуване; 4) информация за извършените 
след срока по чл. 89, ал. 1 и 2 ИК промени в 
състава на секционни избирателни комисии; 
5) информация за резултата от възложена­
та с Решение № 3907-НС от 24.10.2024 г. на 
Централната избирателна комисия проверка 
на главна дирекция „Гражданска регис­
трация и административно обслужване“ в 
Министерството на регионалното развитие 
и благоустройството и на териториалните є 
звена за гласуване в нарушение на правилата 
на Изборния кодекс в изборите за народни 
представители на 27.10.2024 г.
С определение от 17.02.2025 г. по к.д. 
№ 33/2024 г. Съдът прие изисканите и пре­
доставените от Централната избирателна 
комисия писмени доказателства: 1) инфор­